42. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 129649 της 28 Δεκ. 1970/19 Ιαν.  1971 (ΦΕΚ Β΄ 35) Περί καθορισμού ενίων δικαιωμάτων των Συμβολαιογράφων και των αμίσθων Υποθηκοφυλάκων. Έχοντες υπ’ όψει τας διατάξεις των άρθρ. 3 του Α.Ν. 307/1945 και 7 του Α.Ν. 305/45, αποφασίζομεν: 1)Τα δια την σύνταξιν των συμβολαιογραφικών πράξεων εις ας συμβάλλεται ο παρά τη Τραπέζη της Ελλάδος «Λογαριασμός Ανεγέρσεως Δικαστικών Καταστημάτων», δικαιώματα των Συμβολαιογράφων, υπολογιζόμενα κατά τας εκάστοτε κειμένας διατάξεις, δεν δύνανται εν ουδεμιά περιπτώσει να υπερβώσι τας δραχ. 3.000. 2)Τα δια την μεταγραφήν, εγγραφήν υποθήκης ή οιανδήποτε άλλην καταχώρισιν, αιτήσει του αυτού ως άνω Λογαριασμού δικαιώματα των αμίσθων υποθηκοφυλάκων, υπολογιζόμενα, ωσαύτως, κατά τας εκάστοτε κειμένας διατάξεις δεν δύνανται εν ουδεμιά περιπτώσει να υπερβώσι τας δραχ. 2.000. 6.Β.ζ.42 Δικαστικά Καταστήματα 